pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย – ญี่ปุ่น หารือความร่วมมือการบริหารจัดการทรัพยากรธรรมชาติและสิ่งแวดล้อม
วันศุกร์ที่ 10 กุมภาพันธ์ 2560
ไทย – ญี่ปุ่น หารือความร่วมมือการบริหารจัดการทรัพยากรธรรมชาติและสิ่งแวดล้อม
รัฐมนตรีว่าการกระทรวงทรัพยากรธรรมชาติและสิ่งแวดล้อม หารือกับ รัฐมนตรีช่วยว่าการกระทรวงทรัพยากรธรรมชาติแห่งประเทศญี่ปุ่นเกี่ยวกับความร่วมมือด้านทรัพยากรธรรมชาติและสิ่งแวดล้อม
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้หารือกับ นายชิจิโมโมโตะ กาจิฮาระ รัฐมนตรีช่วยว่าการกระทรวงทรัพยากรธรรมชาติแห่งประเทศญี่ปุ่นเกี่ยวกับความร่วมมือด้านทรัพยากรธรรมชาติและสิ่งแวดล้อม ณ โรงแรมเลอ เมอริเดียน รีสอร์ท จังหวัดเชียงราย โดยทั้งสองฝ่ายได้หารือความก้าวหน้าการดําเนินงานเรื่องสิ่งแวดล้อมเมืองที่ยั่งยืนของอาเซียนและการดําเนินการที่มุ่งไปสู่เป้าหมายการพัฒนาที่ยั่งยืน
โดยรัฐมนตรีว่าการกระทรวงทรัพยากรธรรมชาติและสิ่งแวดล้อมได้แจ้งให้ทราบว่าประเทศไทยได้มีการตั้งคณะกรรมการเพื่อการพัฒนาที่ยั่งยืนเพื่อขับเคลื่อนการดําเนินงานให้บรรลุเป้าหมายของการพัฒนาที่ยั่งยืนทั้ง ๑๗ เป้าหมาย โดยมีนายกรัฐมนตรีเป็นประธานและกระทรวงต่าง ๆ ร่วมในองค์ประกอบและกระทรวงทรัพยากรธรรมชาติและสิ่งแวดล้อมรับผิดชอบ ๕ เป้าหมาย อีกทั้งรัฐบาลได้ให้ความสําคัญต่อการบรูณาการแผนต่าง ๆ ที่กําหนดประเด็นด้านสิ่งแวดล้อมทั้งในยุทธศาสตร์ชาติ ๒๐ ปี และแผนพัฒนาเศรษฐกิจและสังคม ฉบับที่ ๑๒ รวมถึงกําหนดนโยบายและการวิเคราะห์ผลกระทบต่อสิ่งแวดล้อมเชิงพื้นที่ระดับยุทธศาสตร์ (Strategic Environmental Assessment: SEA) เพื่อให้เกิดการพัฒนาอย่างบูรณาการที่คํานึงถึงสิ่งแวดล้อม ทั้งนี้ ญี่ปุ่นยินดีดําเนินความร่วมมือสนับสนุนประเทศไทยอย่างต่อเนื่องในการดําเนินงานเรื่องการจัดการขยะ การใช้หลัก 3R (ลดใช้ ใช้ซ้ํา แปรใช้ใหม่) การลดการปล่อยก๊าซเรือนกระจกและการปรับตัวต่อการเปลี่ยนแปลงสภาพภูมิอากาศ ทั้งนี้ ประเทศไทยมีความพร้อมและยินดีในการเป็นเจ้าภาพร่วมจัดการประชุมการจัดการขยะ 3R ระดับภูมิภาคเอเชียแปซิฟิก ครั้งที่ ๙ (Ninth Regional 3R Forum in Asia and the Pacific) ในปี พ.ศ. ๒๕๖๑ และจะมีการพิจารณาความตกลงร่วมกันด้านสิ่งแวดล้อมของทั้งสองประเทศเป็นลําดับต่อไป
รัฐบาลไทย-ข่าวทำเนียบรัฐบาล-ก.ยุติธรรม หาแนวทางแก้ไขหนี้นอกระบบเพื่อช่วยเหลือประชาชนในจังหวัดกาฬสินธุ์
วันอังคารที่ 23 มกราคม 2561
ก.ยุติธรรม หาแนวทางแก้ไขหนี้นอกระบบเพื่อช่วยเหลือประชาชนในจังหวัดกาฬสินธุ์
นายธวัชชัย ไทยเขียว รองปลัดกระทรวงยุติธรรม เป็นประธานการประชุมกําหนดแนวทางการช่วยเหลือประชาชน “กรณีหนี้นอกระบบในจังหวัดกาฬสินธุ์ (กาฬสินธุ์โมเดล)”
เมื่อวันจันทร์ที่ 22 มกราคม 2561 เวลา 16.30 น.
ณ ห้องประชุมสํานักนโยบายและยุทธศาสตร์
สํานักงานปลัดกระทรวงยุติธรรม ชั้น 9 อาคารราชบุรีดิเรกฤทธิ์
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมกําหนดแนวทางการช่วยเหลือประชาชน
“กรณีหนี้นอกระบบในจังหวัดกาฬสินธุ์ (กาฬสินธุ์โมเดล)”
เพื่อกําหนดเป็นมาตรการการแก้ไขปัญหาหนี้นอกระบบของประชาชนในจังหวัดกาฬสินธุ์
โดยการนําปัญหาในพื้นที่มาสรุปบทเรียนและใช้เป็นองค์ความรู้เนื้อหามาตรการ
หรือแนวทางที่จะนําไปใช้แก้ไขปัญหาหนี้นอกระบบในพื้นที่อื่นต่อไป
โดยมีผู้แทนจากหน่วยงานที่เกี่ยวข้อง เข้าร่วมฯ
ทั้งนี้ ในการประชุมได้หารือถึงแนวทางการให้ความช่วยเหลือโดยการขับเคลื่อนภายใต้แผนกาฬสินธุ์โมเดล
ซึ่งเบื้องต้นได้มอบหมายให้หน่วยงานที่เกี่ยวข้องดําเนินการ ดังนี้
1. ให้กรมสอบสวนคดีพิเศษ จัดทําแผนมาตรการในการจัดการหนี้นอกระบบ และจัดทําตัวชี้วัด (KPI)
ของแต่ละมาตรการการแก้ไขปัญหาอย่างชัดเจน ทั้งนี้เพื่อนําเสนอต่อผู้ที่เกี่ยวข้องพิจารณา
และส่งต่อให้สํานักงานกิจการยุติธรรมนํามาตรการการช่วยเหลือดังกล่าวมาจัดทําเป็นชุดความรู้ (Infographic)
เพื่อเผยแพร่ประชาสัมพันธ์เสริมสร้างความรู้ ความเข้าใจเกี่ยวกับหนี้นอกระบบให้แก่ประชาชน
รวมถึงจัดส่งให้คณะกรรมการพัฒนาการบริหารงานยุติธรรมระดับจังหวัด (กพยจ.) ทุกจังหวัด
ใช้เป็นต้นแบบในการขับเคลื่อนการช่วยเหลือประชาชนเรื่องหนี้นอกระบบทั่วประเทศ
2. ให้กรมคุ้มครองสิทธิและเสรีภาพ และสถาบันอนุญาโตตุลาการ (THAC)
ดําเนินการจัดกิจกรรมส่งเสริมการไกล่เกลี่ยและการประนอมข้อพิพาทในพื้นที่
และ 3. ให้กรมบังคับคดี ส่งเสริมการไกล่เกลี่ยในชั้นหลังคําพิพากษา
โดยให้แลกเปลี่ยนข้อมูลเกี่ยวกับเจ้าหนี้ จํานวนหนี้ และอื่นๆ ที่เกี่ยวข้อง
โดยประสานงานกับกรมสอบสวนคดีพิเศษ
รัฐบาลไทย-ข่าวทำเนียบรัฐบาล-ครม. เคาะมาตรการกระตุ้นเศรษฐกิจ ปี 62
วันพุธที่ 21 สิงหาคม 2562
ครม. เคาะมาตรการกระตุ้นเศรษฐกิจ ปี 62
..
เป้าหมาย >> กระตุ้นเศรษฐกิจ บรรเทาภาระค่าครองชีพ ส่งเสริมการลงทุน
1. มาตรการผ่านบัตรสวัสดิการแห่งรัฐและกองทุนหมู่บ้าน
2. มาตรการช่วยเหลือเกษตรกรผู้ประสบภัยแล้ง ปี 62 และเกษตรกรรายย่อย
3. มาตรการกระตุ้นการบริโภคและการลงทุนภายในประเทศ
4. แต่งตั้ง คกก. ติดตามเร่งรัดการเบิกจ่ายงบประมาณและมาตรการกระตุ้นเศรษฐกิจ
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาสภาพจิตใจหญิงชราวัย 75 ปี ที่ถูกคนร้ายล่วงละเมิดทางเพศ ที่ จ.ปทุมธานี
วันอังคารที่ 31 ตุลาคม 2560
รมว.พม. กําชับ จนท. เร่งเยียวยาสภาพจิตใจหญิงชราวัย 75 ปี ที่ถูกคนร้ายล่วงละเมิดทางเพศ ที่ จ.ปทุมธานี
รมว.พม. กําชับ จนท. เร่งเยียวยาสภาพจิตใจหญิงชราวัย 75 ปี ที่ถูกคนร้ายล่วงละเมิดทางเพศ ที่ จ.ปทุมธานี พร้อมชื่นชมชายชราพิการสู้ชีวิต สานตะกร้าและทําไม้กวาดขาย เลี้ยงดูภรรยาที่ป่วยติดเตียง ที่ จ.แพร่
วันนี้ (31 ต.ค. 60) เวลา 07.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 743/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีคณะผู้บริหารและผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ชั้น 8 กระทรวง พม. สะพานขาว กรุงเทพฯ
พลตํารวจเอก อดุลย์กล่าวว่า จากกรณีชายวัย 47 ปี ก่อเหตุบุกรุกบ้านพักและข่มขืนกระทําชําเราหญิงชราวัย 75 ปี ชาว จ.พิษณุโลก ซึ่งภายหลังการตรวจสอบพบว่า เพิ่งพ้นโทษออกจากเรือนจําในคดีข่มขืนและยาเสพติด ได้เพียงวันเดียว ที่อําเภอเนินมะปราง จังหวัดพิษณุโลก นั้น ตนได้กําชับให้พัฒนาสังคมและความมั่นคงของมนุษย์จังหวัดพิษณุโลก (พมจ.พิษณุโลก) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง เพื่อให้การช่วยเหลือในเบื้องต้นตามภารกิจด้านผู้สูงอายุของกระทรวง พม. พร้อมเร่งเยียวยาฟื้นฟูสภาพจิตใจของหญิงชรา อย่างใกล้ชิดโดยด่วน และประสานหน่วยงานที่เกี่ยวข้องในพื้นที่ดูแลช่วยเหลือในเรื่องการตรวจสุขภาพและ การรักษาพยาบาลของหญิงชราดังกล่าว อีกทั้ง ลงพื้นที่เยี่ยมบ้านเพื่อติดตามเฝ้าระวังดูแลเป็นระยะอย่างต่อเนื่อง ทั้งนี้ ปัญหาหญิงสูงอายุที่ถูกกระทําความรุนแรงในลักษณะดังกล่าวเกิดขึ้นอย่างต่อเนื่อง จึงขอความร่วมมือจากบุคคลใกล้ชิดในครอบครัวและทุกคนในสังคม ให้ช่วยกันเฝ้าระวังและดูแลผู้สูงอายุในครอบครัวอย่างใกล้ชิด เพื่อป้องกันการเกิดเหตุในลักษณะดังกล่าว โดยเฉพาะผู้สูงอายุที่พักอาศัยอยู่เพียงลําพังภายในบ้านพัก
พลตํารวจเอก อดุลย์กล่าวเพิ่มเติมว่า สําหรับกรณีชายชราวัย 72 ปี ป่วยเป็นโรคกระดูกทับเส้น พิการช่วงล่าง ทําให้เดินไม่สะดวก แต่สู้ชีวิต ประกอบอาชีพสานตะกร้าไม้ไผ่และทําไม้กวาดขาย โดยใช้วิธีการนอนทําแทนการนั่งทํา เนื่องจากไม่สามารถนั่งทํางานได้ เพื่อหารายได้จุนเจือครอบครัว และเลี้ยงดูภรรยาวัย 70 ปี ที่พิการนอนป่วยติดเตียง ช่วยเหลือตัวเองไม่ได้ ครอบครัวมีฐานะยากจน ที่จังหวัดแพร่ นั้น ตนขอชื่นชมชายชราคนดังกล่าว ที่มีความตั้งใจ ขยันหมั่นเพียร และมุมานะอดทนในการช่วยเหลือครอบครัว โดยไม่ย่อท้อต่ออุปสรรคความยากลําบาก นับว่าเป็นตัวอย่างที่ดีของคนพิการสู้ชีวิต ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดแพร่ (พมจ.แพร่) พร้อมหน่วยงานที่เกี่ยวข้อง เร่งลงพื้นที่เยี่ยมบ้านเพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านคนพิการและผู้สูงอายุของกระทรวง พม. พร้อมมอบสิ่งของเครื่องใช้ ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วย ของผู้ที่ป่วยอย่างต่อเนื่องในระยะยาว รวมทั้ง การให้คําปรึกษาแนะนําในเรื่องสวัสดิการสังคม เพื่อขอรับสิทธิ ตามกฎหมายตามความเหมาะสม พร้อมร่วมกันหาแนวทางช่วยเหลือในระยะยาวต่อไป
รัฐบาลไทย-ข่าวทำเนียบรัฐบาล-นายกฯ ห่วงใยสุขภาพประชาชน แนะดูแลตนเองอย่างถูกต้อง กำชับทุกฝ่ายร่วมมือแก้ไขปัญหา
วันเสาร์ที่ 19 มกราคม 2562
นายกฯ ห่วงใยสุขภาพประชาชน แนะดูแลตนเองอย่างถูกต้อง กําชับทุกฝ่ายร่วมมือแก้ไขปัญหา
นายกฯ ห่วงใยสุขภาพประชาชน แนะดูแลตนเองอย่างถูกต้อง กําชับทุกฝ่ายร่วมมือแก้ไขปัญหา
วันที่ 19 มกราคม 2562 นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ติดตามสถานการณ์ปัญหาฝุ่นละอองในพื้นที่ กทม.และปริมณฑลอย่างต่อเนื่อง โดยได้กําชับให้ทุกหน่วยที่เกี่ยวข้องปฏิบัติหน้าที่อย่างเข้มข้นจนกว่าปัญหาจะคลี่คลายและกลับเข้าสู่สภาวะปกติ
อย่างไรก็ตาม นายกรัฐมนตรีได้รับรายงานว่าในระยะนี้สภาพอากาศมีกลุ่มเมฆค่อนข้างน้อยและความชื้นน้อยลง จึงยังไม่สามารถปฏิบัติการฝนหลวงได้ ประกอบกับในวันพรุ่งนี้ กทม. จะมีอุณหภูมิสูงขึ้นเล็กน้อยและสภาพอากาศปิด ซึ่งอาจทําให้ฝุ่นละอองเพิ่มขึ้นได้ จึงขอให้ประชาชนดูแลสุขภาพของตนเองและปฏิบัติตามคําแนะนําของทางราชการ เช่น พยายามอยู่ในอาคารบ้านเรือน แต่จําเป็นต้องออกไปข้างนอกควรสวมหน้ากากอนามัยที่ป้องกันฝุ่นได้ เป็นต้น
ทั้งนี้ ในช่วงสัปดาห์ที่ผ่านมา การดําเนินงานของทุกหน่วยเป็นไปตามแผนที่วางไว้ นับตั้งแต่การทําฝนเทียมเมื่อวันที่ 15 ม.ค. ส่งผลให้สภาพอากาศโปร่งใส ประกอบกับความเข้มข้นของมาตรการตรวจจับควันดํา 20 จุดของกองบังคับการตํารวจจราจร การควบคุมกิจกรรมการก่อสร้างรถไฟฟ้าไม่ให้มีฝุ่นละออง การห้ามไม่ให้รถ ขส.มก.ควันดําออกวิ่ง ส่วนในพื้นที่ปริมณฑลผู้ว่าราชการจังหวัดได้สั่งห้ามเผาวัชพืชหรือขยะในที่โล่งจนถึงสิ้นเดือน ก.พ.หรือจนกว่าเหตุการณ์จะกลับเป็นปกติ
รัฐบาลไทย-ข่าวทำเนียบรัฐบาล- นางสาวรัชดาฯ รองโฆษกรัฐบาล เผย รองนายกรัฐมนตรี นายจุรินทร์ฯ เรียกประชุมคกก.กองทุนฟื้นฟูเกษตรกร ลุยแก้หนี้ช่วยเกษตรกร รักษาที่ดินทำกินและบ้าน
วันศุกร์ที่ 24 มกราคม 2563
นางสาวรัชดาฯ รองโฆษกรัฐบาล เผย รองนายกรัฐมนตรี นายจุรินทร์ฯ เรียกประชุมคกก.กองทุนฟื้นฟูเกษตรกร ลุยแก้หนี้ช่วยเกษตรกร รักษาที่ดินทํากินและบ้าน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผย  นายจุรินทร์ ลักษณวิศิษฏ์ รองนายกรัฐมนตรี  เรียกประชุมคกก.กองทุนฟื้นฟูเกษตรกร  ลุยแก้หนี้ช่วยเกษตรกร รักษาที่ดินทํากินและบ้าน
วันนี้ (24 ม.ค.63 ) เวลา 10.30 น. ณ ทําเนียบรัฐบาล นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวานนี้ นายจุรินทร์ ลักษณวิศิษฏ์ รองนายกรัฐมนตรี ได้เป็นประธานการประชุมคณะกรรมการกองทุนฟื้นฟูและพัฒนาเกษตรกร ซึ่งที่ประชุมเห็นชอบแนวทางการแก้ปัญหาหนี้เกษตรกรที่เป็นสมาชิกกองทุนฯ เพื่อรักษาที่ดินทํากินและที่อยู่อาศัย มีโอกาสได้พักฟื้น ฟื้นฟูในการประกอบอาชีพ โดยอนุมัติงบประมาณรายจ่ายประจําปี 2563 ของกองทุนฟื้นฟูฯ จํานวน 2.3 พันล้านบาท คิดเป็นงบฟื้นฟูและพัฒนาเกษตรกร จํานวน 518 ล้านบาท และเป็นงบเพื่อการจัดการหนี้ของเกษตรกรที่เป็นหนี้จากการทําเกษตรกรรม จํานวน 1.3 พันล้านบาท เป้าหมาย 2,700 ราย
ที่ประชุมยังพิจารณาเห็นชอบร่างระเบียบคณะกรรมการกองทุนฟื้นฟูและพัฒนาเกษตรกร ว่าด้วยหลักเกณฑ์การจัดการทรัพย์สินหลักประกันของเกษตรกรที่ได้มีการจําหน่ายจ่ายโอนเพื่อการชําระหนี้ เพื่อแก้ปัญหาของกองทุนฯ คือ 1) ไม่สามารถซื้อทรัพย์ที่หลุดจํานองหากถูกขายก่อนที่เกษตรกรจะขึ้นทะเบียนแก้หนี้กับกองทุนฟื้นฟู และ 2) ซื้อได้เฉพาะการขายทอดตลาดผ่านสํานักงานบังคับคดี ซึ่งระเบียบใหม่จะให้อํานาจคณะกรรมการจัดการหนี้เกษตรกรเจรจาซื้อทรัพย์สินที่เป็นหลักประกันหนี้ของเกษตรกรที่ถูกขายเพื่อการชําระหนี้โดยเจ้าหนี้ ไม่ว่าจะเป็นสถาบันการเงิน หรือบุคคล ทรัพย์สินที่ซื้อคืนนี้จะตกเป็นของกองทุนฟื้นฟูฯ
นางสาวรัชดา กล่าวเพิ่มเติมว่า นายจุรินทร์ ได้สั่งการให้สํานักงานกองทุนฟื้นฟูและพัฒนาเกษตรกรไปทําการศึกษาความเป็นไปได้ในการปรับโครงสร้างหนี้เกษตรกรสมาชิกกองทุนฯ ร่วมกับกระทรวงการคลัง กระทรวงเกษตรและสหกรณ์ สํานักงบประมาณ สมาคมธนาคาร ซึ่งแนวทางที่เสนอมาจากการหารือสามฝ่าย (เกษตรกรลูกหนี้ สมาคมธนาคาร คณะกรรมการจัดการหนี้กองทุนฟื้นฟูฯ) คือ ให้กองทุนฯชําระหนี้แทนเกษตรกร (สมาชิกกองทุนฯ) โดยชําระเงินต้นร้อยละ 50 ส่วนเงินต้นอีกร้อยละ 50 และดอกเบี้ยพร้อมส่วนสูญเสียที่จะเกิดขึ้นกับสถาบันเจ้าหนี้ (ถ้ามี) สถาบันเจ้าหนี้จะได้รับการชดเชยจากรัฐบาล ในขณะที่เกษตรกรต้องทําแผนฟื้นฟูและทยอยจ่ายคืนกองทุนฯ เมื่อได้ข้อสรุปในการประชุมครั้งหน้า 24 ก.พ. นายจุรินทร์ จะนําเสนอต่อค.ร.ม.เพื่อพิจารณา จํานวนเกษตรกรที่อยู่ในกลุ่มรอการปรับโครงสร้างหนี้เร่งด่วน 4.6 หมื่นคน มูลหนี้ประมาณ 1.5 หมื่นล้านบาท
-------------
สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีและภริยาเป็นประธานในพิธีวางพานพุ่มและถวายบังคม    เนื่องในวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร  วันชาติและวันพ่อแห่งชาติ 2561
วันพุธที่ 5 ธันวาคม 2561
นายกรัฐมนตรีและภริยาเป็นประธานในพิธีวางพานพุ่มและถวายบังคม    เนื่องในวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร  วันชาติและวันพ่อแห่งชาติ 2561
นายกรัฐมนตรีและภริยาเป็นประธานในพิธีวางพานพุ่มและถวายบังคม เนื่องในวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร  วันชาติและวันพ่อแห่งชาติ 2561
วันนี้ (5 ธันวาคม 2561) 08.30 น. ณ ท้องสนามหลวง พล.อ.ประยุทธ์ จันทร์โอชา นายกรัฐมนตรี และนางนราพร จันทร์โอชา ภริยา เป็นประธานในพิธีวางพานพุ่มและถวายบังคม เนื่องในโอกาสวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ พุทธศักราช 2561 โดยมีคณะองคมนตรี คณะรัฐมนตรี ประธานองค์กรตามรัฐธรรมนูญ ส่วนราชการ รัฐวิสาหกิจ และภาคเอกชน เข้าร่วมพิธีอย่างพร้อมเพรียง ตามลําดับดังนี้
นายกรัฐมนตรีและภริยาถวายความเคารพ ด้านหน้าพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร และวางพานพุ่ม 2 พาน ในนามนายกรัฐมนตรี และคณะรัฐมนตรี ภริยานายกรัฐมนตรี วางพานพุ่ม ในนามคณะคู่สมรสคณะรัฐมนตรี ณ ด้านหน้าพระบรมฉายาลักษณ์ฯ
นายกรัฐมนตรีกล่าวน้อมรําลึกในพระมหากรุณาธิคุณ เนื่องในโอกาสวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร ความว่า
เนื่องในวันคล้ายวันเฉลิมพระชนมพรรษของพระบาทสมเด็จพระปรมินทรมหาภูมิพลอดุลยเดช บรมนาถบพิตร ในวันนี้ ข้าพระพุทธเจ้า พลเอกประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ข้าราชการ และพสกนิกรชาวไทยทุกหมู่เหล่า ที่ได้มาชุมนุมกันอย่างพร้อมเพรียง ณ ที่แห่งนี้ ล้วนมีจิตใจตั้งมั่นในกตัญญูกตเวทิตาน้อมรําลึกถึงพระมหากรุณาธิคุณอันหาที่สุดมิได้
ด้วยปวงข้าพระพุทธเจ้าพสกนิกรชาวไทยประจักษ์ชัดแจ้งในพระมหากรุณาธิการของพระบาทสมเด็จพระปรมินทรมหาภูมิพลอดุลยเดช บรมนาถบพิตร พระมหากษัตริย์ผู้ทรงเป็นปราชญ์ นักคิด นักพัฒนาทางด้านศาสตร์และศิลป์หลากหลายแขนง ทรงได้รับการถวายพระราชสมัญญานาม ประกาศเฉลิมพระเกียรติยศเป็นพระบิดาแห่งศาสตร์ 9 แขนง ได้แก่ “พระบิดาแห่งการจัดการทรัพยากรน้ํา” “พระบิดาแห่งเทคโนโลยีของไทย” “พระบิดาแห่งฝนหลวง” “พระบิดาแห่งนวัตกรรมไทย” “พระบิดาแห่งการประดิษฐ์ไทย” “พระบิดาแห่งการอนุรักษ์มรดกไทย” “พระบิดาแห่งการวิจัยไทย” “พระบิดาแห่งมาตรฐานการช่างไทย” และ “พระบิดาแห่งการวิจัยและพัฒนาข้าวไทย” ซึ่งพระเกียรติยศในศาสตร์ทั้ง 9 แขนงนี้ สะท้อนให้ปวงพสกนิกรได้น้อมรําลึกถึงพระราชกรณียกิจนานัปการ ที่พระองค์ทรงทุ่มเทพระวรกายและพระสติปัญญา เพื่อขจัดปัดเป่าความทุกข์ยากของราษฎรทั่วราชอาณาจักร เหนือสิ่งอื่นใดนั้น พระองค์ทรงเป็น พ่อของแผ่นดิน ผู้พระราชทานความรักและความอบอุ่นแก่ลูก นั่นคือปวงพสกนิกรใต้ร่มบรมโพธิสมภารของพระองค์มาตลอดระยะเวลา 70 ปี แห่งการครองราชย์
ด้วยสํานึกในพระมหากรุณาธิคุณที่ทรงมีต่อเหล่าปวงชนชาวไทย ข้าพระพุทธเจ้าทั้งหลายจะขอสืบสานพระราชปณิธานด้วยความจงรักภักดี จะนํามรดกทางปัญญาที่ได้พระราชทานไว้ มายึดมั่นเป็นแนวทางในการปฏิบัติ เพื่อสร้างสรรค์คุณประโยชน์แก่ประเทศชาติสืบไป
จากนั้น นายกรัฐมนตรี พร้อมผู้ร่วมพิธีถวายบังคม 3 ครั้ง ภริยานายกรัฐมนตรี นําเหล่าสุภาพสตรี หมอบกราบ เป็นอันเสร็จพิธี
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กอช. แนะสมาชิกโค้งสุดท้ายปี 60 ส่งเงินออมเต็มเพดาน รับบำนาญตลอดชีพ
วันจันทร์ที่ 18 ธันวาคม 2560
กอช. แนะสมาชิกโค้งสุดท้ายปี 60 ส่งเงินออมเต็มเพดาน รับบํานาญตลอดชีพ
กองทุนการออมแห่งชาติ หรือ กอช. แจ้งสมาชิกเหลือเวลาครึ่งเดือนที่จะส่งเงินสะสมประจํารอบปี 60 แนะส่งเงินออมเต็มเพดาน โดยเฉพาะผู้มีสิทธิ์ออมเพียง 10 ปี เพื่อไม่พลาดรับเงินบํานาญตลอดชีพ พร้อมย้ําออมเงินกับ กอช. ลดหย่อนภาษีได้
นางสาวโสภาวดี เลิศมนัสชัย รักษาการแทนเลขาธิการคณะกรรมการกองทุนการออมแห่งชาติ หรือ กอช. กล่าวว่า เหลือเวลาอีกเพียงครึ่งเดือนเท่านั้น สําหรับการส่งเงินสะสมกับ กอช. ในรอบปี 2560 (สามารถส่งเงินสะสมได้ภายในวันที่ 29 ธันวาคม 2560) ซึ่ง กอช.ปรารถนาดีต้องการให้ สมาชิก กอช.ได้รับเงินสมทบเต็มอัตราจากภาครัฐที่จะสมทบเพิ่มให้ตามช่วงอายุ จึงขอแนะนําให้สมาชิก กอช.ส่งเงินสะสมให้ได้อย่างน้อยรวมแล้ว 1,200 บาทต่อปี ส่วนสมาชิก กอช. ที่มีสิทธิ์การออมเพียง 10 ปี (สมาชิก กอช. อายุ 50 ปีขึ้นไป) ควรส่งเงินสะสมให้ได้ 13,200 บาทต่อปี ตามเพดานที่ กอช.กําหนด เพื่อมีสิทธิ์รับเงินบํานาญตลอดชีพ ซึ่งสมาชิกต้องมีวินัยการออม สะสมเงินให้เต็มสิทธิ์ตลอดทั้ง 10 ปี ทําให้สมาชิก กอช. สามารถอุ่นใจได้ในระดับหนึ่งว่าเมื่อถึงยามชราภาพ จะมีหลักประกันขั้นพื้นฐาน ซึ่งเกิดจากการที่สมาชิกส่งเงินสะสม และมีรัฐช่วยออม พร้อมการันตีผลตอบแทน
การออมเงินกับ กอช. ยังทําให้สมาชิกมีสิทธิ์พิเศษทางด้านภาษี สามารถนํายอดเงินที่สมาชิก กอช. ส่งสะสมเข้ากองทุนฯ ตลอดในรอบปี ไปลดหย่อนภาษีได้เต็มจํานวน โดยนําใบแจ้งยอดเงิน (Statement) ที่ได้รับจาก กอช. ใช้เป็นเอกสารหลักฐานในการคํานวณและยื่นเสียภาษีเงินได้บุคคลธรรมดา ซึ่ง กอช. จะดําเนินการจัดส่งใบแจ้งยอดเงินถึงมือสมาชิกทางไปรษณีย์ภายในเดือนมีนาคม 2561
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการของ กอช. วันจันทร์ – ศุกร์ เวลา 09.30 – 16.30 น. Official Line ID : @nsf.th รวมทั้ง facebook : กองทุนการออมแห่งชาติ หรือดูข้อมูลเพิ่มเติมได้ที่ www.nsf.or.th และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-กรมการจัดหางาน หารือผู้แทน ILO  เกี่ยวกับการพัฒนาความร่วมมือด้านการส่งเสริมการจ้างงานเยาวชนในประเทศไทย
วันพฤหัสบดีที่ 21 พฤษภาคม 2563
กรมการจัดหางาน หารือผู้แทน ILO  เกี่ยวกับการพัฒนาความร่วมมือด้านการส่งเสริมการจ้างงานเยาวชนในประเทศไทย
เมื่อวันที่ 19 พฤษภาคม 2563  นายสุชาติ พรชัยวิเศษกุล อธิบดีกรมการจัดหางาน เป็นประธานการประชุมผ่านระบบวีดีทัศน์ทางไกล (VDO Conference) ร่วมกับผู้แทน ILO   ณ ห้องประชุมตรีเทพ 2 ชั้น 14 กรมการจัดหางาน
นายสุชาติ พรชัยวิเศษกุล อธิบดีกรมการจัดหางาน กล่าวว่า การประชุมจัดขึ้นเพื่อแลกเปลี่ยนข้อมูลและหารือเพื่อระบุขอบเขตความร่วมมือที่มีศักยภาพร่วมกันด้านการจ้างงานเยาวชน (อายุ 15-24 ปี) ระหว่างรัฐบาลไทยและ ILO ในปี 2563 รวมถึงส่งเสริมโอกาสการจ้างงาน การพัฒนาทักษะ ความสามารถในการจ้างงาน และการแนะแนวอาชีพ โดยมุ่งเน้นไปที่กลุ่มเยาวชนหญิงและผู้พิการหญิง
อธิบดีกรมการจัดหางาน กล่าวเพิ่มเติมว่า ในการจ้างงานเยาวชนในประเทศไทยนั้น พบว่า ยังคงมีช่องว่างระหว่างความสามารถและความต้องการแรงงานที่ไม่ตรงกัน และอัตราการว่างงานของเยาวชนเพิ่มขึ้นเรื่อยๆตั้งแต่ปี 2553 แต่ภาพรวมของอัตราการว่างงานทั้งหมดก็ยังคงต่ํา ก่อนการระบาดของโรคโควิด-19 เยาวชนหญิงมีแนวโน้มจะว่างงานมากกว่าเยาวชนชาย สัดส่วนขนาดใหญ่ของแรงงานเยาวชนเกี่ยวข้องกับการเกษตรกรรมและการบริการด้านการตลาด
อย่างไรก็ดี ปัจจุบัน ILO ได้ร่วมมือกับภาคกิจการเพื่อสังคม เพื่อสนับสนุนการฝึกอบรมและการพัฒนาทักษะที่เกี่ยวเนื่องกับงานของเยาวชนผู้พิการ ซึ่งเป็นกลุ่มที่ได้รับผลกระทบโดยตรงจากเหตุการณ์เศรษฐกิจละลอตัว ซึ่งจากอุปสงค์ทั่วโลก และการหยุดชะงักด้านอุปทานที่มีผลมาจากการระบาด ของโรคโควิด-19 ได้ส่งผลกระทบต่อกิจกรรมทางด้านเศรษฐกิจและตลาดแรงงานในประเทศไทย ส่งผลให้เยาวชนมีความเสี่ยงในเรื่องความต้องการทางด้านตลาดแรงงานในประเทศไทย และเยาวชนจํานวนมากทํางานอยู่ในภาคส่วนที่มีความเสี่ยง เช่น ธุรกิจค้าส่งและค้าปลีก และธุรกิจประกอบการโรงแรมและบริการด้านอาหาร จากแนวโน้มเหล่านี้ จึงควรพิจารณาถึงความจําเป็นในการจัดลําดับความสําคัญของการพัฒนาทักษะความสามารถและโอกาสการจ้างงานที่เหมาะสม และมีประสิทธิผลสําหรับเยาวชนที่จะเข้าสู่ตลาดแรงงาน เช่นเดียวกับแรงงานเยาวชนที่ได้รับผลกระทบด้านเศรษฐกิจจาก โควิด-19
รัฐบาลไทย-ข่าวทำเนียบรัฐบาล-ออมสิน ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน ปรับประมาณการเศรษฐกิจไทยตลอดทั้งปี 2560 ขยายตัวดีขึ้นอยู่ที่ร้อยละ 3.6
วันอาทิตย์ที่ 15 ตุลาคม 2560
ออมสิน ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน ปรับประมาณการเศรษฐกิจไทยตลอดทั้งปี 2560 ขยายตัวดีขึ้นอยู่ที่ร้อยละ 3.6
ศูนย์วิจัยเศรษฐกิจ ธุรกิจ และเศรษฐกิจฐานราก ธนาคารออมสินได้คาดการณ์เศรษฐกิจไทยปี 2560 มีแนวโน้มขยายตัวดีขึ้นอยู่ที่ร้อยละ 3.6 ปรับขึ้นจากประมาณการครั้งก่อนที่อยู่ที่ร้อยละ 3.5
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ศูนย์วิจัยเศรษฐกิจ ธุรกิจ และเศรษฐกิจฐานราก ธนาคารออมสินได้คาดการณ์เศรษฐกิจไทยปี 2560 มีแนวโน้มขยายตัวดีขึ้นอยู่ที่ร้อยละ 3.6 ปรับขึ้นจากประมาณการครั้งก่อนที่อยู่ที่ร้อยละ 3.5 โดยการขยายตัวเป็นผลมาจากภาคการส่งออกและภาคการท่องเที่ยวที่ขยายตัวได้ดีต่อเนื่อง อีกทั้งการใช้จ่ายภาครัฐยังคงเป็นเครื่องยนต์หลักในการขับเคลื่อนเศรษฐกิจปีนี้ โดยมีปัจจัยสนับสนุนจากจํานวนนักท่องเที่ยวต่างชาติที่ขยายตัวตามเป้าหมายเนื่องจากเข้าสู่ฤดูกาลท่องเที่ยวช่วงปลายปี ส่งผลดีต่อสาขาการผลิตและบริการที่เกี่ยวข้อง การเร่งรัดเบิกจ่ายงบประมาณจากการลงทุนในโครงสร้างพื้นฐานและเม็ดเงินจากมาตรการกระตุ้นเศรษฐกิจที่จะเข้าสู่ระบบในช่วงไตรมาสสุดท้าย ทั้งโครงการสวัสดิการแห่งรัฐสําหรับผู้มีรายได้น้อยและโครงการเสริมสร้างความเข้มแข็งของเศรษฐกิจฐานรากตามแนวประชารัฐ ซึ่งจะส่งผลต่อบรรยากาศการใช้จ่ายให้กลับมาคึกคักในช่วงท้ายของปี
สําหรับปัจจัยเสี่ยงต่อเศรษฐกิจไทยในปี 2560 ได้แก่ (1) อัตราเงินเฟ้อที่ทรงตัวในระดับต่ําเป็นเวลานาน ส่งผลให้คนเริ่มรู้สึกไม่อยากใช้เงิน ทําให้การอุปโภคบริโภคของภาคเอกชนชะลอตัว (2) ความไม่ต่อเนื่องของการขยายตัวในภาคการส่งออกและการฟื้นตัวของการลงทุนภาคเอกชนจากความผันผวนของเศรษฐกิจโลก (3) ต้นทุนการผลิตมีแนวโน้มปรับตัวเพิ่มขึ้นจากผลกระทบของนโยบายด้านแรงงานต่างด้าวของไทยและมาตรการแก้ไขปัญหาประมงผิดกฎหมาย (IUU) (4) ผลสําเร็จจากการดําเนินนโยบายของประธานาธิบดีสหรัฐตามที่ประกาศต่อสภาคองเกรสจะส่งผลต่อกระแสเงินทุนเคลื่อนย้าย (5) ปัญหาภูมิรัฐศาสตร์การเมืองระหว่างประเทศทั้งกรณีเกาหลีเหนือและการลงประชามติแยกตัวเป็นอิสระของชาวเคิร์ตในประเทศอิรักและชาวคาตาลันในประเทศสเปน ซึ่งอาจพัฒนาไปสู่ความขัดแย้งที่รุนแรงได้
ด้านเสถียรภาพทางเศรษฐกิจอยู่ในเกณฑ์ดี จากดุลบัญชีเดินสะพัดเกินดุลที่อยู่ในระดับสูง ซึ่งเป็นผลจากการเกินดุลการค้าและบริการที่ขยายตัวได้ดีต่อเนื่อง รวมถึงการดําเนินนโยบายแบบผ่อนคลายเอื้อต่อการขยายตัวทางเศรษฐกิจ อย่างไรก็ตามอัตราเงินเฟ้อทั่วไปที่ทรงตัวอยู่ในระดับต่ํา และอัตราแลกเปลี่ยนที่มีแนวโน้มแข็งค่าขึ้น อาจส่งผลต่อเสถียรภาพทางเศรษฐกิจในระยะยาวได้
รัฐบาลไทย-ข่าวทำเนียบรัฐบาล-การประชุมคณะกรรมการสิ่งแวดล้อมแห่งชาติ ครั้งที่ ๒/๒๕๖๑
วันอังคารที่ 22 พฤษภาคม 2561
การประชุมคณะกรรมการสิ่งแวดล้อมแห่งชาติ ครั้งที่ ๒/๒๕๖๑
การประชุมคณะกรรมการสิ่งแวดล้อมแห่งชาติ ครั้งที่ ๒/๒๕๖๑
การประชุมคณะกรรมการสิ่งแวดล้อมแห่งชาติ ครั้งที่ ๒/๒๕๖๑
พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการสิ่งแวดล้อมแห่งชาติ ครั้งที่ ๒/๒๕๖๑ เมื่อวันจันทร์ที่ ๒๑ พฤษภาคม ๒๕๖๑ เวลา ๑๐.๐๐ น. ณ ห้องประชุม ๔๐๑ ชั้น ๔ อาคารสํานักงานนโยบายและแผนทรัพยากรธรรมชาติและสิ่งแวดล้อม (สผ.) โดยมี พลเอก ประสาท สุขเกษตร รองเลขาธิการนายกรัฐมนตรีฝ่ายการเมือง ทําหน้าที่รองประธานคนที่ ๑ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ทําหน้าที่รองประธานคนที่ ๒ นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม เป็นกรรมการและเลขานุการ นางรวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม เป็นผู้ช่วยเลขานุการ พร้อมด้วยรองเลขาธิการสํานักงานนโยบายและแผนทรัพยากรธรรมชาติและสิ่งแวดล้อม นางอัษฎาพร ไกรพานนท์ และนายสุโข อุบลทิพย์ รวมทั้ง กรรมการผู้ทรงคุณวุฒิและกรรมการจากหน่วยงานที่เกี่ยวข้อง เข้าร่วมในการประชุมดังกล่าว
โดยในการประชุมครั้งนี้ ได้มีการพิจารณาเรื่องที่สําคัญ ๔ เรื่อง ดังนี้
ด้านการวิเคราะห์ผลกระทบสิ่งแวดล้อม
- โครงการอาคารเช่าสําหรับผู้มีรายได้น้อย จังหวัดนครสวรรค์ ๒ ของการเคหะแห่งชาติ
- โครงการอาคารเช่าสําหรับผู้มีรายได้น้อย จังหวัดฉะเชิงเทรา (บางปะกง) ของการเคหะแห่งชาติ
- โครงการอาคารเช่าสําหรับผู้มีรายได้น้อย จังหวัดอุดรธานี (สามพร้าว) ของการเคหะแห่งชาติ
- โครงการอาคารเช่าสําหรับผู้มีรายได้น้อย จังหวัดมหาสารคาม ของการเคหะแห่งชาติ
- โครงการอาคารเช่าสําหรับผู้มีรายได้น้อย จังหวัดสมุทรสาคร (กระทุ่มแบน ๓) ของการเคหะแห่งชาติ
- โครงการก่อสร้างอาคารศูนย์การแพทย์ธรรมศาสตร์ ของโรงพยาบาลธรรมศาสตร์เฉลิมพระเกียรติ
ด้านนโยบายและการบริหาร
- ร่าง ประกาศกระทรวงทรัพยากรธรรมชาติและสิ่งแวดล้อม เรื่อง กําหนดเขตพื้นที่และมาตรการคุ้มครองสิ่งแวดล้อม ในท้องที่อําเภอคุระบุรี อําเภอตะกั่วป่า อําเภอท้ายเหมือง อําเภอทับปุด อําเภอเมืองพังงา อําเภอตะกั่วทุ่ง และอําเภอเกาะยาว จังหวัดพังงา (ฉบับที่ ๒) พ.ศ. ....
- กฎหมายลําดับรองที่ออกตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ (ฉบับที่ ๒) พ.ศ. ๒๕๖๑ จํานวน ๔ ฉบับ
ด้านกําหนดมาตรฐานคุณภาพสิ่งแวดล้อม
- การกําหนดมาตรฐานควบคุมการระบายน้ําทิ้งจากโรงงานผลิตเยื่อและโรงงานผลิตกระดาษ
- การกําหนดมาตรฐานการระบายสารมลพิษจากรถยนต์ใหม่ขนาดเล็กที่ติดตั้งระบบก๊าซเพิ่มเติมเพื่อใช้ก๊าซเป็นเชื้อเพลิง
ด้านการพิจารณาแต่งตั้งคณะกรรมการ
- การปรับปรุงองค์ประกอบคณะอนุกรรมการคุ้มครองสิ่งแวดล้อมทางทะเล
- การปรับปรุงองค์ประกอบคณะกรรมการผู้ชํานาญการพิจารณารายงานการวิเคราะห์ผลกระทบสิ่งแวดล้อม ด้านอาคาร การจัดสรรที่ดิน และบริการชุมชน จังหวัดสมุทรปราการ และคณะกรรมการผู้ชํานาญการพิจารณารายงานผลกระทบสิ่งแวดล้อมเบื้องต้น และรายงานการวิเคราะห์ผลกระทบสิ่งแวดล้อม ในเขตพื้นที่คุ้มครองสิ่งแวดล้อม จังหวัดชลบุรี และจังหวัดพังงา
- การแต่งตั้งคณะกรรมการผู้ชํานาญการพิจารณารายงานการวิเคราะห์ผลกระทบสิ่งแวดล้อม จํานวน ๘ คณะ
- การแต่งตั้งคณะอนุกรรมการบริหารจัดการขยะพลาสติก